На основу закона о стечају („Службени гласник РС“ бр.104 и 83/2014), Агенција за лиценцирање стечајних управника, као стечајни управник, а по пуномоћју Љубиша Костић, за стечајног дужника РАДНИЧКО ПРИХВАТИЛИШТЕ ДОО – у стечају Београд, ул. Устаничка бр. 125, МБ: 07028857
ОГЛАШАВА
издавање у закуп непокретности јавним прикупљањем писaних понуда
Предмет издавања у закуп:
ЦЕЛИНА 1:

Зграда хотела у ул. Устаничка бр. 125, Београд-Вождовац, и то објекат А који обухвата ниво ресторана, рецепције и улице, књиговодствене површине 688,82 м2 са опремом по спецификацији
ЦЕЛИНА 2:

Зграда хотела у ул. Устаничка бр. 125, Београд-Вождовац, и то објекат Б који обухвата економат, укопану етажу испод економата, приземље и смештајне капацитете на првом, другом и трећем спрату, књиговодствене површине 1.634,90 м2, са опремом по спецификацији
Закуп се уговара за период од 20.12.2016. године, на неодређено време, а најкасније до уновчења имовине која је предмет закупа, или продаје стечајног дужника као правног лица.

Право на учешће у поступку издавања у закуп јавним прикупљањем понуда имају сва правна и физичка лица која уплате депозит у износу од 25.000,00 рсд за Целину 1 и 50.000,00 динара рсд за Целину 2, на рачун 205-227398-95 који се води код Комерцијалне банке ад Београд, са позивом  на број целине, најкасније до 15.12.2016. године и потпишу изјаву о губитку права на повраћај депозита која је део документације за издавање у закуп предметне непокретности.
Минимално прихватљива понуда износа закупнине је 120.000,00 рсд + пдв за Целину 1, односно 250.000,00 динара + пдв за Целину 2.
Приликом потписивања Уговора о закупу, закупац је дужан да на рачун стечајног дужника уплати једну месечну закупнину на име депозита.

Крајњи рок за достављање понуда је 16.12.2016. године до 11:00 часова. Прихватају се искључиво понуде у запечаћеној коверти са назнаком »ПИСМЕНА ПОНУДА ЗА ЗАКУП РАДНИЧКО ПРИХВАТИЛИШТЕ ДОО – у стечају Београд ул. Устаничка бр. 125, МБ: 07028857– НЕ ОТВАРАТИ» на коверти. Понуде се достављају на следећу адресу: Агенција за лиценцирање стечајних управника - Центар за стечај, Београд, Теразије 23, трећи спрат, канцеларија 306.
Непокретност из овог огласа издаје се у закуп у виђеном стању и закупац се не може позивати на физичке недостатке.

Након уплате депозита, а најкасније до 15.12.2016. године, потенцијални закупци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће, доказ о уплати депозита, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални закупац пријављује правно лице), овлашћење за заступање, уколико отварању достављених понуда присуствује пуномоћник или законски заступник (за правна лица).
Отварање понуда биће одржано дана 16.12.2016. године у 11:15 часова (15 минута по истеку времена за достављање понуда) у просторијама стечајног управника у Београду, Теразије број 23, трећи спрат, Симпо сала, на који се позивају сва лица која поднесу понуду на напред утврђен начин.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене. Све понуде се достављају на српском језику. Непотпуне и неуредне понуде, као и понуде које садрже услов неће се узимати у рaзматрање.

На самом отварању понуда стечајни управник ће дати могућност понуђачима да побољшају иницијалне понуде три пута.
Учесницима који нису стекли статус закупца или другог најбољег понуђача, депозит се враћа у року од 8 дана од дана проглашења најбољег понуђача. Уплатилац депозита губи право на повраћај депозита у складу са Изјавом о губитку права на повраћај депозита.
Уговор о закупу закључује се у року од 3 радна дана од дана проглашења најбољег понуђача.
Порезе и трошкове који произлазе из закљученог уговора о закупу у целости сноси закупац.
Закуподавац није у обавези да прихвати ни једну достављену понуду.
Oвлашћено лице: повереник Љубиша Костић, контакт телефон 063-407090 или путем електронске поште на адресу ljskostic@gmail.com
